Helsingin yliopiston kaikkien aikojen suosituin kurssi järjestetään nyt suomeksi, ilmoittautuminen aukesi tänään

Myös ulkomaiset korkeakoulut ja koulutusyritykset ovat kiinnostuneita kurssin käännösversioista.

Helsingin yliopiston ja teknologiayritys Reaktorin kaikille avoimen ja maksuttoman Elements of AI -verkkokurssin pystyy nyt suorittamaan myös suomeksi.

Suomenkielinen versio Helsingin yliopiston kaikkien aikojen suosituimmasta kurssista aukesi tänään torstaina. Toukokuussa alkaneelle englanninkieliselle kurssille on rekisteröitynyt noin 100 000 ihmistä, joista yli 9 000 on suorittanut sen loppuun.